**Ministerstvo vnútra Slovenskej republiky**

ako Sprostredkovateľský orgán

pre Operačný program Ľudské zdroje

**vyzýva**

žiadateľa

**Slovak Investment Holding, a. s.**

na predloženie žiadosti o poskytnutie nenávratného finančného príspevku

|  |  |
| --- | --- |
| **Názov vyzvania** | Vyzvanie pre finančné nástroje OP ĽZ |
| **Kód vyzvania** | OPLZ-PO6-SC611/621-2016-FN |
| **Prioritná os** | 6 |
| **Špecifický cieľ** | 6.1.1 |

|  |  |  |
| --- | --- | --- |
| 1. **FORMÁLNE NÁLEŽITOSTI** | | |
| **Operačný program** | | Ľudské zdroje |
| **Prioritná os** | | **6. Technická vybavenosť v obciach s prítomnosťou marginalizovaných rómskych komunít** |
| **Investičná priorita** | | **6.1** Poskytovanie podpory fyzickej, ekonomickej a sociálnej regenerácie zanedbaných komunít v mestských a vidieckych oblastiach |
| **Špecifický cieľ** | | **6.1.1** Rast počtu rómskych domácností s prístupom k zlepšeným podmienkam bývania |
| **Fond** | | **Európsky fond regionálneho rozvoja** |
| **Poskytovateľ** | | |
| **Názov** | | Ministerstvo vnútra Slovenskej republiky |
| **Adresa** | | Pribinova 2, 812 72 Bratislava |
| **Dĺžka trvania vyzvania** | | |
| **Typ vyzvania** | | Otvorené |
| **Dátum vyhlásenia** | | **28.06.2016** |
| **Dátum uzavretia** | | Uzavretie vyzvania nastáva:   * vyčerpaním finančných prostriedkov vyčlenených na toto vyzvanie, alebo * na základe rozhodnutia RO pre OP ĽZ o uzavretí vyzvania,   a to podľa toho, ktorá skutočnosť nastane skôr. |
| **Lehota na predloženie ŽoNFP** | | 31.10.2023 |
| **Indikatívna výška finančných prostriedkov vyčlenených na vyzvanie** | | |
| Indikatívna výška finančných prostriedkov zo zdrojov **EÚ** vyčlenených na toto vyzvanie je  **51 535 515,75 EUR**. K výške zdrojov EÚ je vyčlenená príslušná výška finančných prostriedkov **štátneho rozpočtu SR** vo výške  **9 094 502,78 EUR**.  **Celková** indikatívna výška finančných prostriedkov za zdroje EÚ a ŠR vyčlenených na toto vyzvanie je **60 630 018,53 EUR.**  Indikatívna výška finančných prostriedkov je určená v súlade s Prílohou č. 1 Investičná stratégia a podnikateľský plán Zmluvy o financovaní a so Stratégiou financovania Európskych štrukturálnych a investičných fondov pre programové obdobie 2014 – 2020 (ďalej len „Stratégia financovania EŠIF“). | | |
| **Financovanie projektu** | | |
| Financovanie celkových oprávnených výdavkov projektu v rámci vyzvania bude realizované v súlade s pravidlami stanovenými v platnej **Stratégii financovania EŠIF**, a to nasledovne:   * miera spolufinancovania zo zdrojov EÚ – **85 %** z celkových oprávnených výdavkov; * miera spolufinancovania zo zdrojov ŠR – **15 %** z celkových oprávnených výdavkov. | | |
| **Miesto a spôsob podania Žiadosti o nenávratný finančný prostriedkov (ďalej len „ŽoNFP“)** | | |
| Žiadateľ predkladá formulár ŽoNFP elektronicky prostredníctvom portálu ITMS2014+ a zároveň aj:   1. **v listinnej podobe**   alebo elektronicky do elektronickej schránky SO prostredníctvom   1. **Ústredného portálu verejnej správy, podpísanú kvalifikovaným elektronickým podpisom, kvalifikovaným elektronickým podpisom s mandátnym certifikátom alebo kvalifikovanou elektronickou pečaťou.**   Prílohy ŽoNFP[[1]](#footnote-2) žiadateľ predkladá:   1. **v listinnej podobe** a vybrané prílohy aj na CD/DVD nosiči v elektronickej forme, ktorý tvorí prílohu výzvy   alebo elektronicky **do elektronickej schránky SO** prostredníctvom   1. **verejnej časti ITMS2014+.**   Formulár ŽoNFP a prílohy ŽoNFP v listinnej podobe a vybrané prílohy na CD/DVD nosiči v elektronickej forme, ak relevantné predkladá žiadateľ do podateľne na adresu SO:  *Ministerstvo vnútra Slovenskej republiky*  *Sekcia európskych programov*  *Odbor inklúzie marginalizovaných rómskych komunít*  *Panenská 21, 812 82 Bratislava*  ŽoNFP a jej prílohy predkladané v **listinnej podobe** je možné doručiť na vyššie uvedenú adresu SO jedným z nasledovných spôsobov:  - osobne v pracovné dni v čase 8:30 – 14:30,  - doporučenou poštou,  - kuriérskou službou.  **ŽoNFP musí byť:**  1) odoslaná prostredníctvom verejnej časti ITMS2014+.  2) doručená v písomnej forme[[2]](#footnote-3) na SO v pevnom, uzavretom, nepoškodenom a nepriehľadnom obale, na ktorom budú uvedené nasledovné údaje:  a. kód písomného vyzvania, t. j. OPĽZ-PO6-SC611/621-2016-FN;  b. názov a adresa žiadateľa o NFP;  c. názov a adresa SO;  d. názov projektu;  e. kód žiadosti o NFP vygenerovaný ITMS2014+ (13 miestny kód);  f. nápisy „žiadosť o nenávratný finančný príspevok“ a „NEOTVÁRAŤ“;  3) zviazaná v hrebeňovej, tepelnej alebo inej mechanickej väzbe.  Originál ŽoNFP žiadateľ viditeľne označí nápisom „Originál“. Kópiu ŽoNFP žiadateľ viditeľne označí nápisom „kópia ŽoNFP“. Kópia ŽoNFP nemusí byť úrade osvedčená, avšak musí byť totožná s originálom ŽoNFP (t. j. žiadateľ z originálu vytvorí identickú kópiu).  ŽoNFP sa predkladá v slovenskom jazyku a musí spĺňať požiadavky na formát a na spôsob vypĺňania stanovený v Prílohe č. 1 tohto vyzvania. Technicko-organizačné inštrukcie k vypracovaniu a predloženiu ŽoNFP sú uvedené v Metodickom pokyne Koordinačného orgánu pre finančné nástroje č. 1 k technickým aspektom implementácie finančných nástrojov.  V prípade, ak bude formulár ŽoNFP podpisovať splnomocnená osoba na základe splnomocnenia štatutárneho zástupcu žiadateľa, je potrebné spolu so ŽoNFP doložiť Splnomocnenie na podpis ŽoNFP podľa záväzného formulára, ktorý je prílohu č. 2 tohto vyzvania. V prípade, ak nie je doručenie ŽoNFP v súlade s podmienkami stanovenými v tomto vyzvaní, (napr. podanie ŽoNFP neoprávnenou osobou) SO ŽoNFP neprevezme a vráti späť žiadateľovi ako doručenú v rozpore s podmienkami stanovenými vo vyzvaní spolu s identifikáciou porušenia podmienok. | | |
| **Kontaktné údaje poskytovateľa a spôsob komunikácie s poskytovateľom** | | |
| Bližšie informácie týkajúce sa tohto písomného vyzvania a prípravy ŽoNFP je možné získať:  **- písomnou formou** na adrese SO:  Ministerstvo vnútra Slovenskej republiky  Sekcia európskych programov  Odbor inklúzie marginalizovaných rómskych komunít  Panenská 21, 812 82 Bratislava  **- elektronickou formou** na e-mailovej adrese: [metodika.imrk@minv.sk](mailto:metodika.imrk@minv.sk).  - **telefonicky** na číslach 02/509 45 114 a 02/509 45 110 | | |
| **Ďalšie formálne náležitosti** | | |
| **Identifikácia Zmluvy o financovaní:**  Číslo zmluvy: **SEP-IMRK-2016/000386**  Dátum podpisu zmluvy: **14.03.2016**  Dátum účinnosti zmluvy: **05.04.2016**  Zmluvné strany: **Ministerstvo vnútra SR, Slovak Investment Holding, a. s. , National Development Fund II., a. s.** | | |
| **Identifikácia finančného nástroja:**  Finančný nástroj implementovaný v rámci prioritnej osi 6 Operačného programu Ľudské zdroje v programovom období 2014 - 2020 | | |
| 1. **PODMIENKY POSKYTNUTIA PRÍSPEVKU** | | |
| Na to, aby mohol byť žiadateľovi poskytnutý nenávratný finančný príspevok (ďalej len „NFP“), musia byť splnené nižšie uvedené podmienky poskytnutia príspevku.  V rámci každej podmienky poskytnutia príspevku je uvedený opis podmienky poskytnutia príspevku a forma, resp. spôsob preukazovania jej splnenia, ak relevantné (formulár ŽoNFP, resp. príloha ŽoNFP). | | |
| **P.č.** | **Znenie podmienky poskytnutia príspevku** | **Stručný popis podmienky poskytnutia príspevku** |
| **Kategória podmienok poskytnutia príspevku: OPRÁVNENOSŤ ŽIADATEĽA** | | |
| **1** | **Oprávnený žiadateľ** | Slovak Investment Holding, a. s.  Grösslingová 44  811 09 Bratislava  IČO: 47 759 097 |
| Forma preukázania:  **Formulár ŽoNFP – tab. č. 1. Identifikácia žiadateľa**  Bez osobitnej prílohy. |
| **Kategória podmienok poskytnutia príspevku: OPRÁVNENOSŤ AKTIVÍT REALIZÁCIE PROJEKTU** | | |
| **2** | **Podmienka, že aktivity vykonávané v rámci finančného nástroja sú vo vecnom súlade s oprávnenými aktivitami OP ĽZ** | Zameranie finančného nástroja musí byť vo vecnom súlade s oprávnenými aktivitami OP ĽZ.  V rámci špecifického cieľa **6.1.1** Rast počtu rómskych domácností s prístupom k zlepšeným podmienkam bývania sú oprávnené tieto aktivity:   * **Podpora programov bývania (napr. prestupného, sociálneho, nájomného) v rámci sociálnej**   **mobility a integrácie vrátane obyvateľov MRK (nákup, výstavba a rekonštrukcia obydlí)**   * **Podpora mikropôžičkových programov zameraných na podporu svojpomocnej výstavby obydlí** |
| Forma preukázania:  **Formulár ŽoNFP – tab. 7. Opis projektu a tab. 9 Harmonogram realizácie aktivít**  Bez osobitnej prílohy. |
| **3** | **Podmienka súladu s horizontálnymi princípmi** | Predložená žiadosť o NFP musí byť v súlade s horizontálnymi princípmi udržateľný rozvoj, podpora rovnosti mužov a žien a nediskriminácia, ktoré sú definované v Partnerskej dohode SR na roky 2014 – 2020, ako aj v čl. 7 a 8 všeobecného nariadenia.  V rámci horizontálneho princípu rovnosť mužov a žien je hlavným cieľom zabezpečiť rovnosť mužov a žien na trhu práce a v príprave naň a v rámci horizontálneho princípu nediskriminácia je cieľom zabezpečiť rovnosť príležitostí na trhu práce a v príprave naň. Osobitný dôraz si vyžadujú osoby so zdravotným postihnutím, pre ktoré je potrebné vytvorenie mimoriadnych podmienok prístupnosti (napr. bezbariérové architektonické prostredie, prístupné informácie a pod.). Bez takto vytvorených podmienok nie je možné osoby so zdravotným postihnutím začleniť do spoločnosti a do pracovného procesu v zmysle Dohovoru OSN o právach osôb so zdravotným postihnutím, ktorý pre SR nadobudol platnosť 25. júna 2010.  Cieľom HP rovnosť mužov a žien a nediskriminácia je odstraňovať bariéry, ktoré vedú k izolácii a vylučovaniu ľudí z verejného, politického, spoločenského, pracovného života a to na základe takých sociálnych kategórií ako je pohlavie, rod, vek, rasa, etnikum, vierovyznanie alebo náboženstvo, sexuálna orientácia, zdravotné postihnutie, mzdová diskriminácia atď. Cieľom uplatňovania HP RMŽ a ND je zároveň eliminovať a predchádzať diskriminácii na základe týchto znakov.  V súvislosti s týmto vyzvaním je potrebné upozorniť osobitne na to, aby:   * pri výbere administratívnych a odborných kapacít zapojených do riadenia a realizácie aktivít projektu bol dodržaný princíp rovnosti mužov a žien a princíp nediskriminácie, * v rámci mzdového ohodnotenia administratívnych a odborných kapacít a osôb cieľovej skupiny, ktorých mzda je v projekte refundovaná, nedochádzalo k nerovnému odmeňovaniu za rovnakú prácu na základe pohlavia alebo príslušnosti k akejkoľvek znevýhodnenej skupine osôb,   pri výbere osôb cieľovej skupiny a pri realizácii oprávnených aktivít nedochádzalo k diskriminácii na základe pohlavia alebo príslušnosti k akejkoľvek znevýhodnenej skupine osôb alebo aby nedochádzalo k znevýhodneným podmienkam pre akúkoľvek skupinu osôb. |
| **Kategória podmienok poskytnutia príspevku: OPRÁVNENOSŤ VÝDAVKOV REALIZÁCIE PROJEKTU** | | |
| **4** | **Podmienka, že výdavky na finančný nástroj sú oprávnené** | Výdavky na finančný nástroj musia byť v súlade s legislatívou EÚ a legislatívou SR, ako aj v súlade so Systémom riadenia finančných nástrojov financovaných z Kohézneho fondu, Európskeho fondu regionálneho rozvoja Európskeho sociálneho fondu na programové obdobie 2014 – 2020 (ďalej len „Systém riadenia finančných nástrojov“).  V prípade FN žiadateľ uvedie vo formulári ŽoNFP skupinu výdavkov: 352 – Poskytnutie dotácií, príspevkov voči tretím osobám. |
| Forma preukázania:  **Formulár ŽoNFP – tab. 11. Rozpočet projektu.**  Bez osobitnej prílohy. |
| **Kategória podmienok poskytnutia príspevku: OPRÁVNENOSŤ MIESTA REALIZÁCIE PROJEKTU** | | |
| **5** | **Podmienka, že projekt je realizovaný na oprávnenom území** | Pre toto vyzvanie je oprávneným miestom realizácie **celé územie Slovenskej republiky**, **okrem Bratislavského samosprávneho kraja.**  NUTS II – Západné Slovensko (**Trnavský, Nitriansky a Trenčiansky samosprávny kraj**)  NUTS II – Stredné Slovensko (**Žilinský a Banskobystrický samosprávny kraj**)  NUTS II – Východné Slovensko (**Prešovský a Košický samosprávny kraj**) |
| Forma preukázania:  **Formulár ŽoNFP – tab. 6. Miesto realizácie projektu.**  Bez osobitnej prílohy. |
| **6** | **Podmienka spôsobu financovania** | Spôsob financovania prijímateľa (prevod tranží) sa bude realizovať v súlade s platným Systémom finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020 (ďalej len „Systém finančného riadenia EŠIF“), ktorý je zverejnený na www.finance.gov.sk.  Forma poskytovaného príspevku: nenávratný finančný príspevok (**finančné nástroje**). |
| **7** | **Maximálna a minimálna výška príspevku** | Maximálna výška príspevku na projekt je uvedená v časti „Výška finančných prostriedkov vyčlenených na vyzvanie“ tohto dokumentu. Žiadateľ nie je oprávnený zmeniť výšku finančných prostriedkov vyčlenených na vyzvanie. Minimálna výška príspevku na projekt sa nestanovuje. |
| Forma preukázania:  **Formulár ŽoNFP – tab. 11. Rozpočet projektu.**  Bez osobitnej prílohy. |
| **8** | **Podmienka vo vzťahu k dĺžke realizácie projektu** | **V rámci vyzvania nie je stanovená maximálna ani minimálna dĺžka realizácie projektu.** Obdobie oprávnenosti realizácie projektu začína plynúť od 05.04.2016 (dátum účinnosti Zmluvy o financovaní) a končí 31.12.2023 v súlade s čl. 10, ods. 10.1 Zmluvy o financovaní, s výnimkou ustanovení o monitorovacích povinnostiach, audite a iných vyplývajúcich zo všeobecného nariadenia[[3]](#footnote-4), ktoré končia najneskôr uplynutím ôsmeho roku od ukončenia obdobia oprávnenosti OP ĽZ. |
| Forma preukázania:  **Formulár ŽoNFP – tab. 9 Harmonogram realizácie aktivít.**  Bez osobitnej prílohy. |
| **9** | **Podmienka definovania merateľných ukazovateľov projektu** | Výstupy/výsledky, ktoré majú byť dosiahnuté realizáciou aktivít projektu sú kvantifikované prostredníctvom povinných merateľných ukazovateľov v Prílohe č. 3 tohto vyzvania. |
| Forma preukázania:  **Formulár ŽoNFP – tab. 10. Aktivity projektu a očakávané merateľné ukazovatele.**  Bez osobitnej prílohy. |
| **10** | **Podmienka uplatnenia sociálneho aspektu vo verejnom obstarávaní[[4]](#footnote-5)** | Úspešný žiadateľ zabezpečí, aby konečný prijímateľ pri realizácii verejného obstarávania stavebných prác povinne uplatňoval sociálny aspekt a postupoval podľa § 42 ods. 12 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. |
| Forma preukázania:  **Príloha č. 5 vyzvania - Súhrnné čestné vyhlásenie**. |
| **11** | **Podmienka súladu projektu s princípmi desegregácie, degetoizácie a destigmatizácie**[[5]](#footnote-6) | Projekt musí byť v súlade s princípmi desegregácie, degetoizácie a destigmatizácie. |
| Forma preukázania:  **Príloha č. 5 vyzvania - Súhrnné čestné vyhlásenie**. |
| 1. **ĎALŠIE INFORMÁCIE K VYZVANIU** | | |
| SO pre OP ĽZ, po doručení písomnej formy ŽoNFP, postupuje v súlade s Metodickým pokynom č. 1 Koordinačného orgánu pre finančné nástroje k technickým aspektom implementácie finančných nástrojov.  Finančné prostriedky budú prijímateľovi poskytované na základe Zmluvy o financovaní a v súlade so Systémom riadenia finančných nástrojov a Systémom finančného riadenia EŠIF, ktoré sú zverejnené na www.finance.gov.sk. | | |
| 1. **ZMENA A ZRUŠENIE VYZVANIA** | | |
| SO pre OP ĽZ je oprávnený zmeniť vyzvanie do uzavretia vyzvania, ak sa zmenou podstatným spôsobom nezmenia podmienky poskytnutia príspevku určené vo vyzvaní (povolenou zmenou je, napr. zmena formy preukazovania podmienky poskytnutia príspevku). SO pre OP ĽZ umožní žiadateľovi v primeranej lehote zmeniť ŽoNFP predloženú do termínu zmeny vyzvania.  V prípade legislatívnych zmien, ktoré majú alebo môžu mať vplyv na zmenu podmienok poskytnutia príspevku, takáto zmena nepredstavuje zmenu vyzvania za predpokladu, že novelizáciou alebo vydaním nového všeobecne záväzného právneho predpisu nedôjde k zmene vecnej podstaty podmienky poskytnutia príspevku. SO pre OP ĽZ v takom prípade posudzuje ŽoNFP podľa aktuálne platného právneho predpisu, rešpektujúc prechodné ustanovenia vo vzťahu k jeho účinnosti. V prípade, ak legislatívne zmeny vyvolajú potrebu zmeny v podmienkach poskytnutia príspevku, SO v nadväznosti na ich posúdenie rozhodne o potrebe zmeny alebo zrušenia vyzvania.  V prípade zmien spojených s predkladaním ŽoNFP prostredníctvom ITMS2014+ (napr. zmeny v technickom spôsobe vypĺňania jednotlivých častí ŽoNFP), takéto zmeny nepredstavujú zmenu vyzvania a o relevantných technických postupoch bude SO žiadateľa informovať.  V prípade identifikácie chýb v písaní, v počtoch alebo iných zrejmých nesprávností (napr. vyplývajúce z potreby úpravy častí vyzvania) takéto zmeny nepredstavujú zmenu vyzvania a o vykonaných opravách/úpravách SO pre OP ĽZ informuje žiadateľa zaslaním elektronickej informácie o vykonanej zmene.  Ak dôjde k podstatnej zmene podmienok poskytnutia príspevku, alebo ak z objektívnych dôvodov nie je možné financovať projekt na základe vyzvania, SO pre OP ĽZ vyzvanie zruší. ŽoNFP predložená do dátumu zrušenia vyzvania, o ktorej SO nerozhodol, vráti žiadateľovi alebo o ŽoNFP rozhodne, ak je možné rozhodnúť o ŽoNFP podľa podmienok poskytnutia príspevku platných ku dňu predloženia ŽoNFP.  Pravidlá pre zmenu/zrušenie vyzvania sa rovnako aplikujú na prípad zmien v dokumentoch, na ktoré sa vyzvanie odvoláva a takéto zmeny majú vplyv na zmenu podmienok poskytnutia príspevku. | | |
| 1. **Prílohy písomného vyzvania** | | |
| 1. Formulár ŽoNFP 2. Formulár Splnomocnenia 3. Zoznam merateľných ukazovateľov 4. Súhrnné čestné vyhlásenie 5. Popis uplatnenia sociálneho aspektu vo verejnom obstarávaní 6. Popis princípov desegregácie, degetoizácie a destigmatizácie 7. Metodický výklad pre efektívne uplatňovanie princípov desegregácie, degetoizácie a destigmatizácie | | |

1. V prípade, ak žiadateľ predkladá ŽoNFP bez príloh výlučne elektronicky (prostredníctvom ITMS2014+ a Ústredného portálu verejnej správy), je oprávnený doručiť vybrané prílohy ŽoNFP, ktoré nie sú dostupné v elektronickej podobe, resp. ich zaručená konverzia vykonaná postupom podľa § 36 zákona o e-Governmente do elektronickej podoby by neúmerne zaťažila žiadateľa, v listinnej podobe. V tomto prípade sa za dátum doručenia ŽoNFP bude považovať dátum podania ŽoNFP do elektronickej schránky SO. [↑](#footnote-ref-2)
2. Žiadateľ vytlačí vyplnenú ŽoNFP z verejnej časti ITMS2014+ [↑](#footnote-ref-3)
3. nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka, Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006, (Uverejnené v Úradnom vestníku EÚ L 347, dňa 20.12.2013) [↑](#footnote-ref-4)
4. Popis uplatnenia sociálneho aspektu vo verejnom obstarávaní je uvedený v prílohe č. 6 tohto vyzvania [↑](#footnote-ref-5)
5. Popis princípov desegregácie, degetoizácie a destigmatizácie je uvedený v prílohe č. 7 tohto vyzvania [↑](#footnote-ref-6)